Heimsmeistaramótinu í frjálsíþróttum lauk í nótt. Tvö heimsmet voru slegin á lokadeginum og þrjú í heildina.
Tvö heimsmet voru slegin á lokadegi Heimsmeistaramótsins í frjálsíþróttum í Bandaríkjunum í nótt. Sigurbjörn Árni Arngrímsson lýsti keppninni í beinni á RÚV.
Já keppni gærkvöldsins byrjaði með látum og svona lýsti Sigurbjörn Árni undanúrslitum í 100 metra grindahlaupi kvenna. Nígeríukonan Tobi Amusan hljóp á 12,12 sekúndum og bætti þar með heimsmet Kendru Harrison sem keppti einmitt í þessum sama riðli um átta hundraðshluta úr sekúndu. Amusan hljóp enn hraðar í úrslitum en þá mældist meðvindurinn of mikill og tíminn því ekki gildur. Þetta var annað heimsmetið á mótinu í ár því Sydney McLaughlin stórbætti eigið met í 400 metra grindahlaupi í fyrradag.
Þriðja metið var svo slegið síðar í nótt - í stangarstökki karla - þegar Svíinn Armand Duplantis bætti enn einu heimsmetinu í safnið. Duplantis hefur haft töluverða yfirburði í greininni en ekki tekist að verða heimsmeistari utanhúss fyrr en í nótt. Hann var búinn að tryggja sér sigurinn þegar hann lét hækka rána í 6,21. Í fyrstu tilraun hætti hann við í miðju stökki en í annarri tilraun gekk allt að óskum og hann bætti eigið heimsmet frá því í mars um einn sentímetra.
Tveir leikir voru spilaðir hér heima í úvalsdeild karla í fótbolta í gærkvöldi. FH og Breiðablik gerðu markalaust jafntefli í Hafnarfirði en Blikar spiluðu manni færi nánast allan leikinn eftir að Davíð Ingvarsson var rekinn af velli með rautt spjald á níundu mínútu. Það sama var uppi á teningnum í Keflavík þar sem KA var í heimsókn. Heimamenn misstu markmanninn Sindra Kristinn Ólafsson af velli eftir brot á elleftu mínútu og norðanmenn höfðu betur 3-1. KA er í þriðja sæti, stigi á eftir Víkingi sem á leik til góða. Breiðablik er á toppnum með sjö stiga forskot sem stendur. Í kvöld mætast KR og Valur og ÍA og Fram.
Heimsmeistaramótinu í frjálsíþróttum lauk í nótt. Tvö heimsmet voru slegin á lokadeginum og þrjú í heildina. 